Държавен вестник, бр. 66, 2015 г., стр. 95

БРОЙ  66	
Д Ъ Р Ж А В Е Н  В Е С Т Н И К 	
СТР.  95  
номера на документа за самоличност – „лична карта/л.к.“, „личен (зелен) паспорт за гражданите, родени до 
31.12.1931 г./л.п.“ или удостоверение по чл. 263, ал. 1, изречение второ от ИК в предвидените случаи. 
- адресът на гласоподавателя – постоянен адрес, а в случаите по чл. 36, ал. 1 от ИК – настоящ адрес; 
- обособяват се графи „Подпис на гласоподавателя” и „Забележки”.  
Когато СИК установи разлика между данните в документа за самоличност и имената на 
гласоподавателя съгласно данните в избирателния списък, данните от документа за самоличност се записват 
в графата „Забележки” на избирателния списък. 
 
Избирателните списъци се отпечатват въз основа на националния регистър на населението от ГД 
„ГРАО“ в МРРБ. След последното име на гласоподавателя органите по чл. 23, ал. 1 от ИК поставят черта и 
полагат подпис и печат под чертата. 
 
До предаването на списъците на СИК вписването на гласоподавателите, които имат право да 
гласуват в националния референдум, но са пропуснати, както и на тези, за които е отпаднало основанието, въз 
основа на което са били заличени, се извършва от органите по чл. 23, ал. 1 от ИК по искане на гласоподавателя. 
 
В деня на националния референдум СИК дописва в допълнителната страница на избирателния 
списък (под чертата): 
- лицата, които имат право да гласуват, но са пропуснати и не фигурират в списъка на заличените 
лица по чл. 38 от ИК; 
- членовете на СИК и охраната на съответната секция, които обслужват секция, различна от тази по 
постоянния им адрес – ако имат право да гласуват на референдума и след като представят декларация по 
образец, че не са гласували и няма да гласуват на друго място; 
- гласоподаватели с увредено зрение или затруднения в придвижването, които гласуват в избрана от 
тях секция или в секция по чл. 10, ал. 1 от ИК и след като представят декларация по образец, че не са гласували 
и няма да гласуват на друго място; 
- гласоподаватели по чл. 38, ал. 2, т. 5 от ИК с удостоверение за гласуване в определено място, които 
гласуват в секцията в определеното населено място и след представяне на удостоверение за гласуване в 
определено място, което се прилага към избирателния списък. В графа „Забележки“ на списъка се отбелязва 
основанието за вписване – „издадено удостоверение“; 
- ученици или студенти – редовно обучение се дописват в секция по техен избор в населеното място, 
където е седалището на учебното заведение в което се обучават, когато то е различно от населеното място 
по постоянния им адрес, след представяне на документ за самоличност и: 
1. надлежно заверена от учебното заведение за съответната учебна година ученическа книжка или 
за съответния семестър студентска книжка; 
2. декларация по образец, че не са гласували и няма да гласуват на друго място. 
- лицата, които са включени в списъка на заличените лица на основание чл. 38, ал. 2, т. 1, 2 от ИК, но са 
представили удостоверение по чл. 40, ал. 1 от ИК - предложение първо, че основанието за включването им в 
списъка е отпаднало или не е налице и след като представят декларация по образец, че не са гласували и няма 
да гласуват на друго място. Представеното удостоверение се прилага към избирателния списък и в графа 
„Забележки“ се отбелязва основанието за вписване – „издадено удостоверение“; 
- лицата, включени в списъка на заличените лица на основание чл. 38, ал. 2, т. 5 и 6 от ИК, които са се 
явили в секцията по постоянния им адрес и са поискали да бъдат дописани в списъка – след представяне на 
документ за самоличност и на декларация по образец, че не са гласували и няма да гласуват на друго място. 
- лицата по чл. 28, ал. 3 от ИК, когато гласуват в секцията по постоянния си адрес, но са вписани в 
избирателния списък на секция, открита в лечебно заведение, дом за стари хора или друга специализирана 
институция и в деня на референдума не се намират в него, и след като представят декларация по образец, че 
не са гласували и няма да гласуват на друго място; 
- лицата по чл. 29, ал. 4 от ИК, когато гласуват в секцията по постоянния си адрес и са вписани в 
избирателния списък на секция, открита в място за лишаване от свобода и за задържане и в деня на 
референдума не се намират в него, и след като представят декларация по образец, че не са гласували и няма да 
гласуват на друго място. При гласуването тези гласоподаватели представят и документ от съответното 
място; 
- лицата по чл. 30, ал. 3 от ИК, когато гласуват в секцията по постоянния си адрес и са вписани в 
избирателния списък на секция, открита на плавателен съд под българско знаме и в деня на референдума не се 
намират на него, и след като представят декларация по образец, че не са гласували и няма да гласуват на друго 
място. 
Представените декларации и удостоверения се прилагат към избирателния списък и стават 
неразделна част от него. 
При дописването в допълнителната страница председателят на СИК попълва последователно 
собственото, бащиното и фамилното име на гласоподавателя по документа за самоличност и графите 
„ЕГН”, „Документ за самоличност” и „Адрес”.  
Допълнителната страница на избирателния списък се подписва от председателя и секретаря на СИК.